Et realkreditlån er typisk det billigste boliglån, når man ser på renten. Det skyldes blandt andet, at realkreditinstituttet tager sikkerhed for op til 80 % af din boligs værdi, og desuden har førsteret til at få pengene igen, hvis du ikke betaler dine ydelser, og din bolig kommer på tvangsauktion.
Et boliglån i banken, hvor du kan låne op til 95 % af din boligs værdi, har anden prioritet i forhold til at få pengene igen ved en tvangsauktion, og derfor vil banklånet typisk være dyrere på renten end et realkreditlån.